ประกาศกรมสรรพสามิตเรื่องหลักเกณฑ์และเงื่อนไขการเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกันที่นำไปใช้เป็นวัตถุดิบในการผลิตสิ่งของอื่น[๑] เพื่อให้การเสียภาษีในอัตราศูนย์สำหรับน้ำมันหล่อลื่น และน้ำมันที่คล้ายกันที่นำไปใช้เป็นวัตถุดิบในการผลิตสิ่งของอื่น เป็นไปโดยถูกต้อง สะดวก รวดเร็วมีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ประกอบกับ (ง) ของ (๑) ของประเภทที่ ๐๑.๙๐ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์และเงื่อนไขการเสียภาษีในอัตราศูนย์สำหรับน้ำมันหล่อลื่น และน้ำมันที่คล้ายกันที่นำไปใช้เป็นวัตถุดิบในการผลิตสิ่งของอื่นโดยออกประกาศไว้ ดังต่อไปนี้หมวด๑ข้อความทั่วไป ข้อ ๑ ในประกาศนี้น้ำมันหล่อลื่น หมายความว่า น้ำมันหล่อลื่น และน้ำมันที่คล้ายกันที่มีคุณสมบัติตามที่อธิบดีกรมสรรพสามิตประกาศกำหนดซึ่งผู้ประกอบอุตสาหกรรมหรือผู้นำเข้าเสียภาษีในอัตราศูนย์เพื่อนำไปใช้เป็นวัตถุดิบในการผลิตสิ่งของอื่นวัตถุดิบในการผลิต หมายความว่า น้ำมันหล่อลื่นที่นำไปผลิตเป็นสิ่งของอื่นโดยเมื่อผ่านกระบวนการผลิตแล้วจะต้องรวมเป็นเนื้อเดียวกันกับสิ่งของอื่นสิ่งของอื่น หมายความว่า สิ่งของที่มิใช่สินค้าน้ำมันและผลิตภัณฑ์น้ำมันผู้ใช้ หมายความว่า เจ้าของหรือผู้จัดการหรือบุคคลอื่นซึ่งรับผิดชอบในการดำเนินกิจการที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นและให้หมายความรวมถึงผู้ประกอบกิจการที่เป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้ที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นด้วยสถานประกอบการ หมายความว่า สถานที่ตั้งในการดำเนินกิจการที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นหรือสถานที่ตั้งในการดำเนินกิจการเกี่ยวกับการจำหน่ายน้ำมันหล่อลื่นให้แก่ผู้ใช ้หรือสถานที่เก็บน้ำมันหล่อลื่น หรือสำนักงานใหญ่ หรือสำนักงานสาขาด้วยสถานที่เก็บน้ำมันหล่อลื่น หมายความว่า สถานที่ที่ใช้เป็นที่เก็บน้ำมันหล่อลื่นของผู้นำเข้า ผู้ใช้ หรือผู้ประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้ที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นหมวด๒การเสียภาษีในอัตราศูนย์สำหรับผู้ประกอบอุตสาหกรรมและผู้นำเข้า ข้อ ๒ การเสียภาษีในอัตราศูนย์สำหรับน้ำมันหล่อลื่นให้สิทธิเฉพาะผู้ประกอบอุตสาหกรรมหรือผู้นำเข้าน้ำมันหล่อลื่น ซึ่งจำหน่ายหรือส่งมอบน้ำมันหล่อลื่นให้แก่ผู้ใช้ตามที่ระบุไว้ในการขออนุญาตและได้รับอนุญาตจากกรมสรรพสามิตตามข้อ๕ แล้ว เท่านั้นข้อ ๓ ผู้ประกอบอุตสาหกรรมหรือผู้นำเข้าที่ประสงค์จะเสียภาษีในอัตราศูนย์สำหรับน้ำมันหล่อลื่น ที่นำไปใช้เป็นวัตถุดิบในการผลิตสิ่งของอื่น ให้ยื่นคำขอตามแบบนล. ๐๑ ท้ายประกาศดังนี้๓.๑ กรณีน้ำมันหล่อลื่นที่ผลิตขึ้นในราชอาณาจักรให้ผู้ประกอบอุตสาหกรรมยื่นคำขอต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนนำน้ำมันหล่อลื่นออกจากโรงอุตสาหกรรมพร้อมรายชื่อผู้ใช้และปริมาณน้ำมันหล่อลื่นที่จะจำหน่ายหรือที่จะนำออกจากโรงอุตสาหกรรม ทั้งนี้รายชื่อผู้ใช้ต้องเป็นผู้ที่ได้รับอนุญาตจากกรมสรรพสามิต๓.๒ กรณีน้ำมันหล่อลื่นที่นำเข้ามาในราชอาณาจักรให้ผู้นำเข้ายื่นคำขอต่อสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่ก่อนนำเข้ามาในราชอาณาจักรพร้อมหลักฐานประกอบคำขอดังนี้(๑) ทะเบียนสรรพสามิต(๒) หนังสือมอบอำนาจ และบัตรประจำตัวประชาชนของผู้มอบและผู้รับมอบอำนาจในกรณีที่ผู้ยื่นคำขอไม่ได้มายื่นด้วยตนเอง(๓) หนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกินหกเดือน(๔) รายชื่อผู้ใช้ ทั้งนี้รายชื่อผู้ใช้ต้องเป็นผู้ที่ได้รับอนุญาตจากกรมสรรพสามิตทั้งนี้ หากมีการเปลี่ยนแปลงเอกสารตาม ๓.๑ หรือ ๓.๒ให้ผู้ประกอบอุตสาหกรรมและผู้นำเข้ายื่นเฉพาะเอกสารที่เปลี่ยนแปลงข้อ ๔ เมื่อเจ้าพนักงานสรรพสามิตได้ตรวจสอบคำขอและหลักฐานต่าง ๆ ตามข้อ ๓ แล้ว หากเห็นว่าถูกต้อง ครบถ้วนให้เสนอสรรพสามิตพื้นที่เพื่อพิจารณาอนุญาตให้เสียภาษีในอัตราศูนย์ให้แก่ผู้ประกอบอุตสาหกรรมหรือผู้นำเข้านั้นหมวด๓การอนุญาตให้ใช้น้ำมันหล่อลื่นที่เสียภาษีในอัตราศูนย์ ข้อ ๕ ผู้ใช้ที่ประสงค์จะนำน้ำมันหล่อลื่นไปใช้เป็นวัตถุดิบในการผลิตสิ่งของอื่นหรือกรณีผู้ใช้ที่ประสงค์จะประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้ที่นำน้ำมันหล่อลื่นไปใช้เป็นวัตถุดิบในการผลิตสิ่งของอื่นให้ยื่นคำขออนุญาตต่อกรมสรรพสามิต หรือสำนักงานสรรพสามิตภาคหรือสำนักงานสรรพสามิตพื้นที่แห่งท้องที่ที่สถานประกอบการตั้งอยู่หรือสถานที่เก็บน้ำมันหล่อลื่นตั้งอยู่ แล้วแต่กรณี ตามแบบ นล. ๐๒ ท้ายประกาศนี้พร้อมหลักฐานดังนี้๕.๑ ทะเบียนบ้านของโรงอุตสาหกรรมหรือสถานประกอบการ และบัตรประจำตัวประชาชนของผู้ขออนุญาต๕.๒ หนังสือมอบอำนาจ และบัตรประจำตัวประชาชนของผู้มอบและผู้รับมอบอำนาจในกรณีที่ผู้ยื่นคำขอไม่ได้มายื่นด้วยตนเอง๕.๓หนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกินหกเดือน๕.๔ รายการประเภทสินค้า กรรมวิธีการผลิตสิ่งของอื่นของผู้ใช้น้ำมันหล่อลื่น๕.๕ รายชื่อผู้ที่จะขายและผู้ที่จะซื้อน้ำมันหล่อลื่นกรณีผู้ใช้ที่ประสงค์จะประกอบกิจการเป็นตัวแทน ในการซื้อน้ำมันหล่อลื่นเพื่อจำหน่ายให้แก่ผู้ใช้น้ำมันหล่อลื่นทั้งนี้รายชื่อดังกล่าวต้องเป็นผู้ได้รับอนุญาตจากกรมสรรพสามิตแล้ว๕.๖ สถานที่เก็บน้ำมันหล่อลื่นและแผนที่แสดงเส้นทางไปยังสถานประกอบการและสถานที่เก็บน้ำมันหล่อลื่นทุกแห่ง๕.๗ หนังสือแสดงความยินยอมให้เจ้าพนักงานสรรพสามิตเข้าทำการตรวจสอบในสถานประกอบการและสถานที่เก็บน้ำมันหล่อลื่น ตลอดจนบัญชี เอกสารหลักฐานต่าง ๆ เกี่ยวกับการรับ -จ่าย การใช้น้ำมันหล่อลื่น และเอกสารอื่น ๆ ที่เกี่ยวข้องกับการซื้อ ผลิต จำหน่ายจ่ายโอนสิ่งของอื่นที่ผลิตได้จากการใช้น้ำมันหล่อลื่นได้ตลอดเวลาทำการกรณีผู้ใช้ตามวรรคหนึ่ง มีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่อยู่ในเขตสำนักงานสรรพสามิตภาคเดียวกัน ให้ยื่นคำขออนุญาตพร้อมหลักฐานโดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อสำนักงานสรรพสามิตภาคหรือสำนักงานสรรพสามิตพื้นที่แห่งท้องที่ที่สถานที่เก็บน้ำมันหล่อลื่นตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิต มีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่มิได้อยู่ในเขตสำนักงานสรรพสามิตภาคเดียวกัน ให้ยื่นคำขออนุญาตพร้อมหลักฐานตามวรรคหนึ่งโดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อกรมสรรพสามิตหรือสำนักงานสรรพสามิตพื้นที่แห่งท้องที่ที่สถานที่เก็บน้ำมันหล่อลื่นตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิต ๖ ผู้ใช้ที่ได้รับอนุญาตตามข้อ๕หากมีความประสงค์จะขอเปลี่ยนแปลงรายละเอียดการอนุญาตเพิ่มเติมที่ไม่กระทบต่อชื่อหรือปริมาณน้ำมันหล่อลื่นที่ได้รับอนุญาตแล้วให้ผู้ใช้แจ้งรายละเอียดการเปลี่ยนแปลงดังกล่าวให้ผู้อนุญาตทราบเป็นหนังสือก่อนการดำเนินการในส่วนที่เกี่ยวข้องไม่น้อยกว่าสามวันข้อ ๗ ผู้ใช้ตามข้อ ๕ ต้องทำข้อตกลงการขออนุญาตเป็นผู้ใช้น้ำมันหล่อลื่นที่เสียภาษีอัตราศูนย์เพื่อนำไปใช้เป็นวัตถุดิบในการผลิตสิ่งของอื่นตามแบบข้อตกลงการขออนุญาตเป็นผู้ใช้น้ำมันหล่อลื่นที่เสียภาษีในอัตราศูนย์เพื่อนำไปใช้เป็นวัตถุดิบในการผลิตสิ่งของอื่นท้ายประกาศนี้และยื่นต่อกรมสรรพสามิต หรือสำนักงานสรรพสามิตพื้นที่แห่งท้องที่ที่สถานที่เก็บน้ำมันหล่อลื่นตั้งอยู่แล้วแต่กรณี หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิต พร้อมกับการยื่นคำขออนุญาตข้อ ๘ เมื่อเจ้าพนักงานสรรพสามิตได้ตรวจสอบคำขออนุญาตและหลักฐานต่างๆ ตามข้อ ๕ พร้อมทั้งข้อตกลงตามข้อ ๗ แล้ว หากเห็นว่าถูกต้องครบถ้วน ให้เสนอผู้มีอำนาจพิจารณาอนุญาตให้แก่ผู้ใช้ในแบบคำขอและลงนามในข้อตกลงดังนี้(๑) สรรพสามิตพื้นที่ มีอำนาจพิจารณาอนุญาตและลงนามในข้อตกลงได้เฉพาะกรณีที่ผู้ใช้มีสถานประกอบการหรือสถานที่เก็บน้ำมันหล่อลื่นตั้งอยู่ในเขตพื้นที่ที่รับผิดชอบสำหรับจำนวนการใช้ไม่เกินหกแสนลิตรหรือกิโลกรัมต่อปีกรณีที่จำนวนการใช้เกินหกแสนลิตรหรือกิโลกรัมต่อปี ให้เป็นอำนาจของผู้อำนวยการสำนักงานสรรพสามิตภาค(๒) อำนาจในการพิจารณาอนุญาตตามข้อ ๕ วรรคสอง และการลงนามในข้อตกลงให้เป็นอำนาจของผู้อำนวยการสำนักงานสรรพสามิตภาคโดยไม่จำกัดจำนวน(๓) อำนาจในการพิจารณาอนุญาตตามข้อ ๕ วรรคสาม และการลงนามในข้อตกลงให้เป็นอำนาจของผู้อำนวยการสำนักมาตรฐานและพัฒนาการจัดเก็บภาษี ๒ โดยไม่จำกัดจำนวนเมื่ออนุญาตแล้วให้สำเนาแบบคำขอพร้อมหลักฐานแจ้งให้กรมสรรพสามิตทราบภายในวันที่สิบห้าของเดือนถัดจากเดือนที่อนุญาตใบอนุญาตที่ออกตามวรรคหนึ่งให้มีอายุคราวละหนึ่งปีนับแต่วันที่ได้รับอนุญาตก่อนสิ้นกำหนดระยะเวลาในใบอนุญาต หากผู้ใช้น้ำมันหล่อลื่นมีความประสงค์จะดำเนินกิจการต่อไปให้ยื่นคำขออนุญาตตามข้อ ๕ ต่อกรมสรรพสามิต หรือสำนักงานสรรพสามิตภาค หรือสำนักงานสรรพสามิตพื้นที่แล้วแต่กรณี ไม่น้อยกว่าสิบห้าวันก่อนสิ้นกำหนดระยะเวลาในใบอนุญาตและเมื่อได้ยื่นคำขออนุญาตดังกล่าวแล้วให้ดำเนินกิจการต่อไปจนกว่าผู้ออกใบอนุญาตจะสั่งไม่ออกใบอนุญาตให้หมวด๔การเลิกกิจการการโอนกิจการ การย้ายหรือควบกิจการ ข้อ ๙ การเลิกกิจการการโอนกิจการ การย้ายสถานที่ทำการหรือควบกิจการให้ผู้ใช้แจ้งเจ้าพนักงานสรรพสามิตทราบเป็นหนังสือก่อนดำเนินการอย่างน้อยเจ็ดวันและในกรณีที่ผู้ใช้ถึงแก่ความตายให้ผู้รับผิดชอบแจ้งให้เจ้าพนักงานสรรพสามิตทราบเป็นหนังสือภายในสามสิบวันนับแต่วันที่ผู้ใช้ถึงแก่ความตายในกรณีที่เลิกกิจการหรือโอนกิจการหรือผู้ใช้ถึงแก่ความตายนั้น หากมีน้ำมันหล่อลื่นคงเหลือเป็นจำนวนเท่าใดให้ผู้ใช้หรือทายาทของผู้ใช้ที่ถึงแก่ความตายแจ้งให้เจ้าพนักงานสรรพสามิตทราบเพื่อดำเนินการตรวจสอบและเมื่อเจ้าพนักงานสรรพสามิตได้ตรวจสอบยอดคงเหลือแล้วผู้ใช้หรือทายาทของผู้ใช้ที่ถึงแก่ความตาย สามารถจำหน่ายน้ำมันหล่อลื่นให้แก่ผู้ใช้น้ำมันหล่อลื่นอื่นที่ได้รับอนุญาตจากกรมสรรพสามิตหรือส่งกลับคืนให้ผู้ประกอบอุตสาหกรรมผู้นำเข้า ผู้ใช้ที่ประกอบกิจการเป็นตัวแทนในการซื้อน้ำมันหล่อลื่นที่ได้รับอนุญาตจากกรมสรรพสามิตซึ่งเป็นผู้ขายน้ำมันหล่อลื่นให้แก่ผู้ใช้นั้นได้ในกรณีการโอนกิจการ หรือควบกิจการ ให้ผู้ใช้ที่ซื้อน้ำมันหล่อลื่นจากผู้ใช้ที่ประกอบกิจการเป็นตัวแทนในการซื้อน้ำมันหล่อลื่นที่ควบกิจการหรือโอนกิจการได้รับสิทธิในการซื้อน้ำมันหล่อลื่นจากผู้ควบกิจการหรือผู้รับโอนกิจการได้จนกว่าใบอนุญาตจะหมดอายุหมวด๕การจัดทำบัญชีและงบเดือน ข้อ ๑๐ ผู้ประกอบอุตสาหกรรม ต้องจัดทำบัญชีประจำวันตามแบบ ภส. ๐๗ ๐๑ และแบบ ภส. ๐๗ - ๐๒ และผู้นำเข้าต้องจัดทำบัญชีประจำวันแสดงการรับ- จ่าย ตามแบบ ภส. ๐๗ - ๐๓ เก็บไว้ที่โรงอุตสาหกรรมหรือสำนักงานหรือสถานที่เก็บน้ำมันหล่อลื่นของผู้นำเข้าเพื่อให้เจ้าพนักงานสรรพสามิตตรวจสอบได้ตลอดเวลา โดยให้จัดทำงบเดือนแสดงการรับ -จ่ายน้ำมันหล่อลื่นและน้ำมันที่คล้ายกันตามแบบ นล. ๐๔ และรายละเอียดแสดงการรับ -จ่าย น้ำมันหล่อลื่น และน้ำมันที่คล้ายกัน ตามแบบ นล. ๐๔ ก ท้ายประกาศนี้ และนำส่งให้กรมสรรพสามิตและสรรพสามิตพื้นที่แห่งท้องที่ที่โรงอุตสาหกรรมหรือสำนักงานศุลกากรหรือด่านศุลกากรที่มีการนำเข้าหรือด่านศุลกากรที่มีการดำเนินการพิธีการศุลกากรตรวจปล่อยสินค้าตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิต ภายในวันที่สิบห้าของเดือนถัดจากเดือนที่จำหน่ายหรือส่งมอบน้ำมันหล่อลื่นข้อ ๑๑ ผู้ใช้ต้องจัดทำบัญชีประจำวันแสดงการรับ- จ่าย น้ำมันหล่อลื่น และน้ำมันที่คล้ายกัน ตามแบบ นล. ๐๓ ท้ายประกาศนี้พร้อมทั้งเอกสารที่เกี่ยวข้องเก็บไว้ประจำสถานประกอบการ หรือสถานที่เก็บน้ำมันหล่อลื่นเพื่อให้เจ้าพนักงานสรรพสามิตตรวจสอบได้ตลอดเวลาเว้นแต่อธิบดีจะสั่งเป็นอย่างอื่นบัญชีประจำวันและเอกสารประกอบตามวรรคหนึ่ง ให้ทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นข้อ ๑๒ ผู้ใช้ต้องทำงบเดือนแสดงการรับ- จ่าย และการนำน้ำมันหล่อลื่น และน้ำมันที่คล้ายกันไปใช้ในอุตสาหกรรม ตามแบบ นล.๐๔ และรายละเอียดแสดงการรับ - จ่าย น้ำมันหล่อลื่นและน้ำมันที่คล้ายกัน ตามแบบ นล.๐๔ ก ท้ายประกาศนี้ และนำส่งให้สำนักงานสรรพสามิตพื้นที่แห่งท้องที่ที่สถานประกอบการหรือสถานที่เก็บน้ำมันหล่อลื่นตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิต ภายในวันที่สิบห้าของเดือนถัดไปหมวด๖การสูญหายหรือขาดจำนวน ข้อ ๑๓ ในกรณีน้ำมันหล่อลื่นที่เสียภาษีในอัตราศูนย์เกิดการสูญหายหรือขาดจำนวนไปเกินกว่าร้อยละ ๐.๕ หรือมิได้นำไปใช้เป็นวัตถุดิบในการผลิตสิ่งของอื่นจริงเป็นจำนวนเท่าใดให้ผู้ประกอบอุตสาหกรรม หรือผู้นำเข้าชำระภาษีสำหรับน้ำมันหล่อลื่นตามจำนวนที่สูญหายหรือขาดจำนวนไป หรือมิได้นำไปใช้เป็นวัตถุดิบในการผลิตสิ่งของอื่นจริงในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณวันที่ความรับผิดในอันจะต้องเสียภาษีเกิดขึ้นพร้อมทั้งเบี้ยปรับและเงินเพิ่มเว้นแต่จะพิสูจน์ได้ว่าการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษ ี ๒ แล้วข้อ ๑๔ กรณีน้ำมันหล่อลื่นสูญหายหรือขาดจำนวนไปจากสถานประกอบการหรือสถานที่เก็บน้ำมันหล่อลื่น จากจำนวนที่รับหรือนำเข้าเก็บของผู้ใช้โดยไม่มีเหตุผลอันสมควรหรือไม่ได้ใช้เป็นวัตถุดิบในการผลิตสิ่งของอื่นจริง ผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับจำนวนน้ำมันหล่อลื่นที่สูญหายหรือขาดจำนวนไปหรือที่ไม่ได้นำไปใช้เป็นวัตถุดิบในการผลิตสิ่งของอื่นจริงในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๑๕ การขนน้ำมันหล่อลื่นจากผู้ใช้ที่ประกอบกิจการเป็นตัวแทนไปยังผู้ใช้อื่นหรือไปยังสถานที่อื่นหากน้ำมันหล่อลื่นสูญหายหรือขาดจำนวนไปเกินกว่าร้อยละ ๐.๕ผู้ใช้ที่ประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้น้ำมันหล่อลื่นที่นำไปใช้เป็นวัตถุดิบในการผลิตสิ่งของอื่นต้องชำระเบี้ยปรับจำนวนสองเท่าของค่าภาษีสรรพสามิตสำหรับจำนวนน้ำมันหล่อลื่นที่สูญหายหรือขาดจำนวนไปในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น เว้นแต่จะพิสูจน์ได้ว่าเป็นการสูญหายหรือขาดจำนวนไปโดยเกิดจากเหตุสุดวิสัยหรือมีเหตุอันสมควรและได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี ๒บทเฉพาะกาล ข้อ ๑๖ การใดอยู่ระหว่างขั้นตอนการดำเนินการตามประกาศกรมสรรพสามิตเรื่อง หลักเกณฑ์ และเงื่อนไขการยกเว้นภาษีสรรพสามิตสำหรับน้ำมันหล่อลื่น และน้ำมันที่คล้ายกันที่นำไปใช้เป็นวัตถุดิบในการผลิตสิ่งของอื่นให้ดำเนินการให้แล้วเสร็จ สำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกรมสรรพสามิต เรื่อง หลักเกณฑ์และเงื่อนไขการยกเว้นภาษีสรรพสามิตสำหรับน้ำมันหล่อลื่น และน้ำมันที่คล้ายกัน ที่นำไปใช้เป็นวัตถุดิบในการผลิตสิ่งของอื่นที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๗ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขอเสียภาษีในอัตราศูนย์สำหรับสินค้าน้ำมันหล่อลื่นและน้ำมันที่คล้ายกันของผู้ประกอบอุตสาหกรรมหรือผู้นำเข้าเพื่อนำไปใช้เป็นวัตถุดิบในการผลิตสิ่งของอื่น (นล.๐๑)๒. คำขออนุญาตและใบอนุญาต เป็นผู้ใช้น้ำมันหล่อลื่นที่เสียภาษีในอัตราศูนย์ที่นำไปใช้เป็นวัตถุดิบในการผลิตสิ่งของอื่นหรือผู้ใช้ที่ประกอบกิจการเป็นตัวแทนในการซื้อน้ำมันหล่อลื่นเพื่อจำหน่ายให้แก่ผู้ใช้ที่นำไปใช้เป็นวัตถุดิบในการผลิตสิ่งของอื่น(นล.๐๒)๓. บัญชีประจำวันแสดงการรับ - จ่าย น้ำมันหล่อลื่นและที่คล้ายกัน (นล.๐๓)๔. งบเดือนแสดงการรับ - จ่าย น้ำมันหล่อลื่นและน้ำมันที่คล้ายกัน (นล.๐๔)๕. รายละเอียดแสดงการรับ - จ่าย น้ำมันหล่อลื่นและน้ำมันที่คล้ายกัน (นล.๐๔ ก)(ดูข้อมูลจากภาพกฎหมาย)พัชรภรณ์/จัดทำ๘ ตุลาคม๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๑๗ (เล่มที่ ๒)/๒๔ พฤษภาคม๒๕๖๑